
Walang naipakikitang direksyon ang rehimeng Macapagal- 
Arroyo tungo sa pag-ahon ng minana nitong ekonomya 
mula sa kinalulugmukang krisis na mas malala kaysa 
kailanman sa nakaraan. Walang palatandaang babaligtarin 
ng naghaharing rehimen ang pagtataguyod sa imperyalistang 
“elobalisasyon” at mga patakarang liberalisasyon, deregulasyon, 
denasyunalisasyon at pribatisasyon, na pawang nagwawasak 
sa kabuhayan at nagdaragdag ng pasanin sa balikat ng masang 
anakpawis sa bansa. Lalo pang lalala ang krisis pang-ekonomya 
sa harap ng pagtumal at pagtungo sa resesyon ng pandaigdigang 
sistemang kapitalista. 

Walang binabago sa kontra-rebolusyonaryo at mapaniil 
na pagharap ng reaksyunaryong sandatahang pwersa sa mga 
rebolusyunaryong pwersa at masa, kahimat pumapasok na 
ang rehimen sa usapang pangkapayapaan sa NDFP at MILF. 
Patuloy na nakapananaig sa rehimen ang malakas na presyur 
at impluwensya ng mga militarista. 

Sa kabila ng pagkatalo sa ngayon at pagkaaresto ni 
Estrada at mga mayor niyang kasapakat, nananatiling 
sutil, mapanggulo at mapanganib ang napilayang kampong 
Estrada. 

Nagpapakitang-gilas ang kampong Estrada na dine- 
destabilisa ang rehimeng Macapagal-Arroyo sa pamamagitan 
ng bayaran at binaluktot na bersyon nila ng pag-aalsang 
mamamayan sa EDSA. Mapagpanggap na tinatagurian nila 
itong “EDSA 3”. Walang tatamasahing istabilidad ang bagong 
luklok na rehimen at higit pang titindi at hahantong sa mas 
mataas na antas ang hidwaan sa hanay ng mga reaksyunaryo 

Lumakas nang higit kailanman ang Partido at 
rebolusyonaryong kilusan bunga ng mga naipong tagumpay 
sa pagpapalawak at pagpapalakas ng rebolusyonaryo at 
progresibong hanay sa buong proseso ng wala pang katumbas na 
lahatang-panig na pagsusulong ng mga gawain sa rebolusyon. 
Napakahalagang salik din ang mahusay nating pagkakapusisyon 
sa matagumpay na kilusang protesta at pag-aalsa at pamumuno 
sa makabuluhang bahagi nito. 

Higit kailanman, nasa mahusay na tuntungan ngayon 
ang pambansa-demokratikong rebolusyon para harapin ang 
mas mabibigat pang laban at kamtin ang mas malalaki pang 
tagumpay. 

Muli nating inilalahad ang naisaad nang mga tungkulin 
natin sa kasalukuyang sitwasyon: 

Ipursige at ibayong palawakin at palalimin ang 
pagmumulat, pag-oorganisa at pagpapakilos sa 
iba't ibang sektor ng mamamayan. Anihin at konsolidahin 
ang mga tagumpay sa pakikibaka para sa pagbabagsak ng 
rehimeng Estrada at mangahas sa mas malawak pang pag-abot, 

pag-impluwensya, pag- 
organisa at pagpapakilos # 
sa mamamayan, laluna sa 
hanay ng batayang masa at 
mga demokratikong sektor. 
Irekluta sa Partido ang 
pinakasulong at pinakadesidido sa rebolusyon. 

Igiit ang pag-uusig at pagpaparusa kay 

Estrada at mga kasapakat niya. Pagsilbihin 
ang pakikibakang ito sa pagsusustine ng militansya 
ng malawak na masang namulat at napakilos sa 
kilusang protesta at pag-aalsa, sa pagbabantay sa 
bagong gubyerno at sa pagpapalawak ng saklaw ng 
mga iginigiit na reporma. Kabigin ang malaking 
bahagi ng mamamayan, lalo na ng mga masang 
anak-pawis na patuloy na nalilinlang ng kampong 
Estrada sa islogang “Erap para sa mahirap”. Ituon 
sa paglaban sa naghaharing mapagsamantala at 
mapang-aping sistema sa halip na sa pagsuporta kay 
Estrada ang mga hinaing nilang dulot ng kahirapan, 
gutom at kaapihan. Patuloy na labanan ang mga 
sagadsaring reaksyunaryo sa hanay kapwa g mga nasa 
kampong Estrada at mga nakabalik sa kapangyarihan. 
Kaugnay nito, kailangang igiit din ang matagal 
nang nabalahong pag-usig at pagparusa sa mga 
Marcos. 


Isulong ang mga pakikibaka para sa saligan 

at kagyat na interes ng mamamayan, laluna 
ng batayang masa. Sa harap ng ibayong paglala 
ng krisis at kagipitan ng sitwasyon ng rehimeng 
Macapagal-Arroyo, ibayong titindi ang kahirapan 
at mga problema ng mamamayan. Ipaglaban ang 
pagpapatupad ng tunay at komprehensibong mga 
pagbabagong panlipunan alinsunod sa linya at 
programa ng demokratikong rebolusyong bayan. 
Patampukin, palawigin at igiit ang mga ito 
pangunahin sa pamamagitan ng mga militanteng 
pakikibakang masa, at gayundin sa pamamagitan 
ng iba pang parlamentaryong pakikibaka, usapang 
pangkapayapaan at pakiki- 
bakang elektoral. 

Igiit ang Bphagsasa- 
katuparan ng Comprehensive 
Agreement on Human Rights 
and International Humanitarian 

Law (CARHRIHL). Igiit ang paniningil sa mga 
pasistang krimen ng GRP at mga sandatahang pwersa 
nito at ang kaagad na pagpapalaya sa lahat ng mga 
bilanggong pulitikal, at labanan ang panghihimasok 
ng US sa usapin. Ipaglaban din ang mga pambansa 
at demokratikong nilalaman ng mga panukala ng 
NDFP para sa Comprehensive Agreement on Socio- 
Economic Reforms (CASER). 

Puspusang ipaglaban ang mga saligang 
pagbabago para sa pagpuksa sa pinakaugat ng mga 
saligang problemang panlipunan. Labanan ang 
mga maniobra at maruruming taktika ng GRP sa 
usapan. Matyagan, ilantad at tuligsain ang mga 
pakana ng mga militaristang kinakandili ng rehimeng 
Macapagal-Arroyo. 

Patuloy na palawakin at palakasin ang 

nagkakaisang prente. Sikaping mamantine 
at mapaunlad sa abot ng makakaya ang mga ugnay 
na nabuo sa kilusang protesta at pag-aalsa at 
magpalawak pa sa iba. Maksimisahin ang tuluy- 
tuloy na pakikipagtalastasan at konsultahan, iba't 
ibang tipo ng relasyong pormal at impormal, 
pakikipagtulungan at koordinasyong hayag at lihim 
sa pinakamalawak na posibleng „= 
hanay. Palakasin ang relasyon sa g 
pinakamalalapit at maaasahang ~} 
alyado. 

Gamitin ang kasalukuyang t 
kampanyang elektoral para sa 
pagpapatupad ng pundamental 
na tungkuling ilantad ang 
kabulukan ng buong umiiral 
na sistema, estado, parlamento at 
maging ng reaksyunaryong halalan 
at ipahayag ang rebolusyonaryong 
alternatiba, at para sa pagpapalawak ng pakikipag- 
alyansa at pakikipag-ugnayan, pagpupwesto ng mga 
progresibo sa gubyerno at pagkakamit ng ilan pang 
taktikal na bentahe. 

Mapangahas na palawakin at palakasin ang 

mga larangang gerilya, pasiglahin nang higit 
ang antipyudal na kilusang magsasaka at isulong ang 
armadong pakikibaka. 

Tanging sa pamamagitan ng masiglang 
pagsusulong ng pakikibakang antipyudal 5 

Patuloy na dumadausdospy 
ang pambansang MM 
ekonomya po 


atuloy na nasasadlak sa malalim na krisis ang 

P pambansang ekonomya sa ilalim ng rehimeng 
Macapagal-Arroyo. Hindi mapagtakpan SG 

ng bahagyang kaluwagang dulot ng EDSA 2 


ang sumisidhing krisis pang-ekonomya at ang 
malupit na epekto nito sa mamamayang Pilipino. 
Pinabubulaanan nito ang reaksyunaryong 
propaganda na matatag ang mga pundasyon ng 
ekonomya, gayundin ang propaganda ng rehimeng 
Macapagal-Arroyo na ang sanhi ng patuloy na 
pagbagsak ng ekonomya ay ang “kawalan ng tiwala” 
ng mga dayuhang mamumuhunan dulot ng katiwalian 


ng nagdaang rehimen. 


Malaon nang nakabaon sa krisis ang ekonomya ng bansa. 9 


4 makokonsolida at mapalalalim 
ang baseng masa ng rebolusyon sa 
malawak na kanayunan. Magpa- 
kahusay sa pagkukumbina ng 
ligal, malaligal at iligal na paraan 
para mapangahas na mapalawak at 
maisulong ang mga pakikibakang 
magsasaka at iba't ibang kilusang 
masa sa kanayunan. 

Masigasig na ilatag at pala- 
kasin ang mga rekisito sa pulitika, 
organisasyon, militar, kultura at 
ekonomya para sa matatag at mas 
mataas pang antas ng pagsusulong 
ng armadong pakikibaka. 

Sa bagong sitwasyon, 
nananatiling tungkulin ng 
BHB ang paglulunsad ng 
mga taktikal na opensiba. 
Kailangang bigyan ng higit 

na pansin ang pagpapaliwanag 
sa publiko ng makatarungang 
mga batayan at layunin ng 
bawat taktikal na opensiba at 
pagpaparusa, laluna sa malalaki 
at kilalang target. 


Ibayo pang palawakin at 

palakasin ang rebolus- 
yonaryo at progresibong propa- 
ganda. 

Pag-ukulan ng pansin, tao at 
rekurso ang gawaing propaganda 
upang higit itong palakasin at 
komprehensibong pabweluhin 
kapwa sa lihim at hayag. Maagap 
na ilinaw ang pananaw ng 
Partido at rebolusyonaryong 
kilusan sa napapanahon at 
nagbabagang mga isyu at laban 


Aktibong 


ng 
labanan ang propaganda ng 


mamamayan. 


kaaway. Sistematisahin at 
paunlarin ang paggamit sa 
establisadong masmidya para sa 
rebolusyonaryo at progresibong 
propaganda. Gamitin at paunlarin 
ang mga popular, bago at 
mapanlikhang pamamaraan gaya 
ng mga presentasyon sa video, 
komiks, mga pangkulturang 
pagtatanghal at iba pa. Kaalin- 
sabay, seryosong paunlarin 
ang pagpapalawak ng abot ng 
propaganda at paggamit ng 
mga modernong pamamaraan 
ng komunikasyon, sa pama- 
magitan ng dyaryo, radyo, 
telebisyon, telepono, internet 
at iba pa. 

Hindi pa ito nakababawi sa bigwas ng matinding 
krisis pampinansya noong 1997. Lalo pa itong 
inilubog ng masugid na pagsasakatuparan ng 
mga patakarang neoliberal ng liberalisasyon, 
deregulasyon, denasyunalisasyon at pribatisasyon 
ng mga nagdaang rehimen na naghatid ng walang 
kaparis na pagkawasak sa pambansang ekonomya at 
kahirapan at kasalatan sa mamamayang Pilipino. 

Sa kabila nito, walang binabalangkas na 
bagong pang-ekonomyang programa ang rehimeng 
Macapagal-Arroyo. Ayon na rin kay Macapagal- 
Arroyo, ipagpapatuloy nito ang diumano'y 
makamahirap na programa ni Estrada sa ekonomya. 
Sa panahong mariing kinukundena ng mamamayan 
ng buong daigdig ang mga patakarang neoliberal, 
matigas na naninindigan ang bagong rehimen para sa 
“elobalisasyon” at “malayang kalakalan” alinsunod 
sa dikta ng imperyalismong US. Hindi nalalayo 
ang ganitong asta sa masugid na pagsusulong at 
pagtataguyod ni Gloria Macapagal-Arroyo ng mga 
batas bago siya maging presidente. 

Kauupo pa lamang ni Macapagal-Arroyo, 
agad nang nagbigay ng “pagtatasa” at mga 
“rekomendasyon” ang International Monetary 
Fund at World Bank sa bagong rehimen. Iniutos 
ng dalawang institusyon ang kagyat na pagkontrol 
sa dambuhalang depisit ng bansa sa pamamagitan 
ng pagpapataw ng mga bagong buwis, ibayong 
pribatisasyon ng mga pampublikong korporasyon 
laluna sa sektor ng enerhiya at liberalisasyon sa 
sektor ng pagbabangko. 

Nagkakandarapa ang rehimeng Macapagal- 
Arroyo na maipatupad ang mga diktang ito kapalit 
ng 5300 milyong pautang ng World Bank. Nag- 
anunsyo ito ng mga patakaran ng pagtitipid upang 
mabawasan ang depisit sa badyet. Minamadali na rin 
nito ang nakabimbing pribatisasyon ng Philippine 
National Bank at National Power Corporation. 


Mga pangkalahatang palatandaan ng krisis 


Tinatayang tataas nang hanggang 3% lamang 
ang gross national product at gross domestic product 
ng bansa para sa 2001. Ito na ang pinakamababang 
target sa buong Southeast Asia. Napilitang ibaba 
ang target mula 4.5%-5.5% dulot ng pagtumal ng 

ekonomya ng US, ibayong paglubog ng ekonomya 
ng Japan at inaasahang pagbaba ng eksport ng mga 
pyesang elektronik. 

Ang mga pyesang elektronik ang pangunahing 
re-eksport ng bansa at ang pinakamalaking pamilihan 
nito ay ang US. Nitong 2001, bumaba nang 13.6% 
ang kabuuang intimport ng US mula sa Pilipinas 
na nagresulta sa 7.5% pagbagsak ng eksport ng 
pyesang elektronik ng bansa. 

Nasa $267 milyon (P13.35 trilyon) na ang 
depisit ng balance of payments (ang kabuuang 
balanse ng pumapasok at lumalabas na salapi sa 
bansa). Ibig sabihin nito, mas malaki ang kabuuang 
kapital na lumabas sa bansa sa pamamagitan ng 
kalakalan, mga remitans, transaksyon sa mga 
bangko at pamumuhunang tuwiran at portfolio 
kaysa pumasok noong nakaraang taon. Patuloy na 
nagbababala ang mga maka-imperyalistang ahensya 
laban sa pamumuhunan sa Pilipinas. Nitong unang 
kwarto ng 2001, umabot ng $466.7 milyon ang 
pamumuhunang portfolio na 


Matigas na 

kak a didan lumabas sa bansa kontra sa 
g $464.7 milyon na pumasok 

ang bagong 


dito ($1.7 milyon depisit). 
Sangkatlo lamang ang hala- 
gang pumasok kumpara sa 
$339.4 milyon noong unang 


rehimen para sa 
“globalisasyon” 
at “malayang 


kalakalan” kwarto ng 2000. 

alinsunod sa Tanda ng lalong pag- 
dikta ng tumal ng ekonomya ang 
imperyalismong pagbaba ng antas ng 
US. kalakalang panlabas ng 


Pilipinas. Sa unang kwarto 
ng 2001, bumaba ito nang 7.2% kumpara sa 
nakaraang taon. Nagtala ng sarplas sa kalakalan 
($612 milyon o P30.6 bilyon) pero dahil lamang 
mas malaki ang pagbaba ng importasyon (11.7%) 
kaysa pagbaba ng halagang ine-eksport (3.3%). Ito 
ang unang pagkakataong bumagsak ang kabuuang 
halaga kapwa ng import at eksport. Tanda ito 
ng pagkalimas ng lumang imbentaryo na siyang 
nagtulak pataas ng halaga ng eksport sa nakaraang 
mga taon sa kabila ng tuluy-tuloy na pagbagsak ng 
mga import simula 1998. 

Simula nang bumagsak ang import ng bansa, 

maraming empresa na nakaasa sa inangkat na 
materyales ang malawakang nagtanggal ng mga 
manggagawa upang umiwas sa matataas na gastos 
sa produksyon. Ang iba'y tuluyang nagsara. Sa 
harap ng tuluy-tuloy nang pagbagsak ng kalakalang 
panlabas sa taong ito, tiyak na dadami pa ang mga 
manggagawang sisipain sa trabaho at mga pabrikang 
magsasara. 

Kasabay nito, bumaba nang 2.4% kapwa ang 
lokal na produksyon at kabuuang benta ng bansa. 
Pinakamalaking nagtala ng pagbaba ang produksyon 
ng pagkain, makinaryang elektrikal at mga damit. 
Tumaas naman nang 7.8% ang gastos sa produksyon 
at 10.4% ang gastos sa pagbebenta. 

Nitong Pebrero 2001, umakyat sa 6.7% ang 
tantos ng implasyon mula 3.9% sa loob ng isang 
taon. Kabilang sa nagtala ng pinakamalaking pagtaas 
ng presyo ang LPG at gaas at mga bayarin para sa 
kuryente at tubig. Dagdag rito, inaasahang tataas 
ang presyo ng gasolina nang P0.20-0.24 kada litro sa 
Mayo. Patuloy ring tumaas ang presyo ng gamot at 
mga serbisyong pangkalusugan. Nagkakahalaga na 
lamang ngayon ng P0.63 ang piso noong 1994. 

Nananatiling di istable ang palitang piso-dolyar. 
Nananatiling nasa humigit-kumulang P50 ang halaga 
ng piso kumpara sa dolyar sa kabila ng mga pagsisikap 
ng Bangko Sentral ng Pilipinas na kontrolin ang 
ispekulasyon dito at umakit ng bagong kapital sa 
pamamagitan ng relatibong mas mababang tantos 
ng interes. 

Said na ang pondo ng reaksyunaryong gubyerno. 
Umaabot na sa 552 bilyon (P2.6 trilyon) ang pang- 
kabuuang utang ng bansa at tinatayang aabot sa P200 
bilyon ang depisit sa pambansang 
badyet para sa taong ito. Ayon 
sa mga teknokrata ng gubyerno, 
mananatili ang taunang depisit 
hanggang taong 2003. 


Epekto sa mamamayan 


Inaamin ng rehimeng Macapagal-Arroyo na 
tumaas sa 11.4% mula 9.4% noong nakaraang taon 
ang tantos ng disempleyo (24% ng kabuuang pwersa 
ng paggawa). Ngunit sa katunayan, umaabot ng 
hanggang 50% ng kabuuang pwersa ng paggawa ang 

walang trabaho at kulang sa trabaho. Dulot ito ng 
malawakang tanggalan sa trabaho, kawalan ng mga 
bagong trabaho at pleksibilisasyon ng paggawa. 

Lalong pinasisidhi ng liberalisasyon ang 
kahirapan sa kanayunan. Patuloy ang dislokasyon 
ng mga magsasaka dala ng walang patumanggang 
pagpapalit-gamit ng lupa at pagtatambak ng mga 
murang produktong agrikultural mula sa ibang bansa. 
Bumabagsak ang presyo ng mga lokal na produktong 
agrikultural dahil sa sobrang pag-angkat ng murang 
mga produktong agrikultural. Ito ay habang tumataas 
ang gastos ng mga magsasaka para sa inangkat 
na butil at mga pestisidyo. Kamakailan, lalong 
bumagsak ang dati nang napakababang presyo ng 
lokal na palay dahil sa sobrang importasyon (mahigit 
550,000 metriko tonelada). Inaprubahan ng rehimeng 
Macapagal-Arroyo ang pag-angkat sa kabila ng sapat 
na lokal na produksyon upang punan ang minimum 
access volume (pinakamababang dapat angkatin ng 
isang bansa) alinsunod sa General Agreement on 
Tariffs and Trade. Gayundin, dahil sa importasyon, 
mayroong sobrang suplay ng bawang, manok at iba 
pang pagkain. 

Taliwas sa pangako ni Macapagal-Arroyo, 
patuloy ang tanggalan ng mga kawani ng gubyerno 
dulot ng pribatisasyon ng mga pampublikong 
korporasyon at institusyon. Nakaamba namang 
magtanggal ng 100,000 manggagawa ang mahigit 300 
kumpanya pagpasok ng ikalawang kwarto ng taon 
dahil patuloy na tumataas ang gastos sa produksyon 
at bumabagsak ang benta. Pinakaapektado ang mga 
manggagawa sa sektor ng elektroniks. Nagbanta rin 
ang mga pribadong kumpanya na nasa public utilities 
na magtatanggal ng mga manggagawa kung hindi 
pagbibigyan ng rehimeng Macapagal-Arroyo ang 
kanilang kahilingang itaas ang presyo ng kanilang 
mga serbisyo. 

Nananatiling nakapako sa P250 ang minimum 
na sahod, samantalang mahigit pa sa P418 (P501 
sa Metro Manila) kada araw ang kinakailangan 
ng isang anim-kataong pamilya upang disenteng 
makapamuhay. Hanggang sa ngayon, hindi dinidinig 
ang iginigiit na P125 dagdag sa sahod ng mga 
manggagawa at P2,500 para sa mga kawani ng 
gubyerno. Binabalak pa ng rehimeng Macapagal- » 

Tunggalian 
at aregluhan sa hanay 
ng naghaharing uri 


< Arroyo na kaltasan ang kanilang 
napakababa nang sahod at sweldo 
sa pamamagitan ng pagpapataw 
ng hanggang 12% pagtaas ng 
obligasyong kontribusyon sa SSS at 
GSIS. 


HANGGA'T PALASUNOD ANG REHIMENG 
Macapagal-Arroyo sa dikta ng 
imperyalistang amo nito na ipatupad 
ang patakaran ng liberalisasyon, 
deregulasyon at pribatisasyon, tiyak 
na titindi pa ang krisis sa ekonomya. 
Upang bigyang-kaluwagan ang mga 
dayuhang kapitalista at ang nagha- 
haring uri, tiyak din na ipapasa ng 
rehimen ang mabibigat na pasanin ng 
krisis sa mamamayan. 

Kung kayat lalong nagiging 
kagyat ang pagsusulong ng mga 
pang-ekonomyang pakikabaka para 
maibsan ang dinaranas na kahirapan 
at kasalatan ng masa ng sambayanan 
at maipagtanggol ang kanilang 
kabuhayan at mga karapatan. Kaila- 
ngang paigtingin ang pakikibaka 
laban sa malawakang tanggalan, 
kontraktwalisasyon at kaswalisasyon na 
umaatake sa trabaho at mga karapatan 
ng mga manggagawa. Kailangan ding 
lalo pang palakasin ang paglaban sa 
pribatisasyon ng pampublikong sektor. 
Lalong nagiging makatarungan ang 
paggigiit para sa karagdagang sahod 
ng mga manggagawa at mga kawani 
ng gubyerno. 


Sa kanayunan, kailangang 
patuloy na palakasin ang pakikibaka 
laban sa malawakang pagpapalit- 
gamit ng lupa at liberalisasyon sa 
agrikultura. Higit dito, kailangang 
patuloy na ipaglaban ang tunay na 
reporma sa lupa upang tuluy-tuloy 
nang maiangat ng mga magsasaka ang 
kanilang kabuhayan. 

demokratikong sektor, ibinilanggo ng rehimeng 

Macapagal-Arroyo si Joseph Estrada. Nakatakda 
ngayong harapin ni Estrada ang kaso ng pandarambong 
sa Sandiganbayan. Gayunpaman, nasa kamay pa rin ni 
Estrada ang napakalaking rekurso upang isagawa ang 
mga ligal at pampulitikang maniobra upang makatakas 
sa kaparusahan. 

Higit saanpaman, nakasalalay sa militanteng pagkilos 
ng mamamayan ang pagtitiyak na mananatili sa bilangguan, 
tuluy-tuloy na uusigin, lilitisin at parurusahan si Estrada 
at ang kanyang pangunahing mga kasapakat. Kailangang 
bantayan at labanan ang anumang hakbanging aregluhin 
ang mga kaso at palusutin sa parusa ang mga maysala. 


B unga ng puspusang paggigiit ng iba't ibang mga 


ISINAMPA SA SANDIGANBAYAN ANG MGA KASO NG PANDARAMBONG 
at pangungurakot matapos na maigiit ng mga militanteng 
organisasyon sa Korte Suprema na pagtibayin na ang 
pagpapatalsik kay Estrada upang sarhan siya ng pinto na 

gamitin ang ligal na probisyon na nagbabawal na 
mademanda ang isang presidente. Bago nito, tuluy- 
tuloy na namayagpag si Estrada at ang kanyang 
mga alipures sa pangangampanya para sa eleksyon. 
Kontrolado pa rin nila ang napakalaking rekurso 
at may isa pa rin silang antas ng impluwensya 
sa reaksyunaryong burukrasya, laluna sa mga 
lokal na administrasyon, upang makapaglunsad 
ng malakas na kampanya, makapagpinansya ng 
mga rali, makapandaya sa eleksyon at makakuha 
ng pwesto. 

Sa likod ng ingay na kaakibat ng pagpoproseso 
sa kaso ni Estrada, tahimik at isa-isa namang 
pinalulusot sa kaparusahan ang pinakamalalaking 
kroni, kasapakat at padrino ni Estrada kapalit ng 
mga pang-ekonomya at pampulitikang kunsesyon 
para sa rehimen. 


Sı Lucio TAN, ISA SA NAGING PANGUNAHING KRONI hi 
Estrada, ay binigyang-kaluwagan sa pagbabayad 
ng kanyang bilyun-bilyong inutang sa Philippine 
National Bank (PNB), bilang paghahanda na rin sa 
tuluyang pagsasapribado 


nito at pangungumbinsi kay Kinakailangang 


Tan na ibenta ang kanyang panatilihing 
mga sapi sa PNB para mataas ang 
maipagbili ang bangko sa militansya ng 
isang dayuhang bangkong mamamayan 


nagpahayag na ng interes 
dito. 

Noong una, kunwa'y 
naghahabol ang gubyerno 
sa P25.27-bilyong di bayad 
na buwis ni Tan at nag-apila 
sa korte na buksang muli 
ang ibinasura nang kaso 
laban sa kanya. Subalit sa 
isang iglap ay binawi rin ito 
ng rehimen sa pagsasabing 
handa nitong gawaran ng 
amnestiya maging ang mga 
nagkasala nang malaki 
sa di pagbayad ng buwis 
(tulad ng mga Marcos) 
kung makikipag-areglo ang 

upang tuluy- 
tuloy na itulak 
ang pag-usig, 
paglilitis at 
pagparusa sa 
pangkating 
Estrada at 
bantayan at 
labanan ang 
anumang 
hakbanging 
aregluhin ang 
mga kaso at 
palusutin sa 
parusa ang mga 
maysala. 


mga ito sa pamamagitan ng pagbayad ng bahagi 
ng kanilang mga obligasyon. 

Malaki ring salik sa malambot na pakikitungo 
ni Macapagal-Arroyo kay Tan ang suportang 
makukuha ng kanyang pangkatin mula rito at iba 
pang mga negosyanteng Pilipino-Tsino para sa 
eleksyon sa 2004. Pangunahing tagapamagitan ni 
Macapagal-Arroyo sa pakikipag-areglo sa mga 
negosyanteng Pilipino- Tsino ang kanyang asawang 
si Mike Arroyo. 

Ang mismong padrino ni Estrada na si 
Eduardo “Danding” Cojuangco Jr. ay patuloy 
sa pakikipag-areglo sa pangkating Macapagal- 
Arroyo. Sa katunayan ay nagpahayag na ng suporta 
sa bagong gubyerno ang partido ni Cojuangco, ang 
Nationalist People's Coalition (NPC). 

Matatandaang agad na pinanumbalik si 
Cojuangco ng bagong-upo noong si Estrada sa 
pamunuan ng San Miguel Corporation (SMC) 
noong 1998. Sa kasalukuyan, nagpapatuloy ang 
gitgitan (sa korte at labas nito) sa pagitan ni 
Cojuangco at ng bagong gubyerno para sa kontrol 
ng SMC, ang pinakamalaking korporasyong hawak 
ni Danding. 

Nais ngayong patalsikin ng pangkating 
Macapagal-Arroyo ang mga kinatawang itinalaga 
ni Estrada (kabilang ang bayaw nito at malalapit 
na kaibigan) sa board of directors, palitan sila 
ng sariling mga tauhan at magluklok ng bagong 
tagapangulo. Kabilang sa mga nais iupo ni 
Macapagal-Arroyo sina Gen. Leo Alvez, dating 
hepe ng Presidential Security Group, at Renato 
Valencia, na dating pangulo ng Social Security 
System sa ilalim ng rehimeng Ramos at napipisil 
na bagong tserman ng SMC. 

Ang hayag na taktika para maagaw ang 
pwesto ng tagapangulo mula kay Cojuangco ay 
ang patuloy na pagsusulong ng gubyerno ng kaso 
hinggil sa pag-aari ng pondong coconut levy 
(bumubuo sa 95% ng sapi ng United Coconut 
Planters Bank o UCPB) na kinurakot at ipinambili 
ni Cojuangco sa 27% sapi ng SMC. Oras na 
magpasya ang Korte Suprema na pag-aari ng 
publiko ang pondong coconut levy, mapupunta sa 
rehimen ang kontrol sa halos buong UCPB at sa 

27% sapi ng SMC. Ito, kasama ang mga sapi ng 
SMC na hawak ng ibang mga ahensya ng gubyerno 
tulad ng Social Security System at Government 
Service Insurance System, ay sapat para patalsikin 
si Cojuangco at maiboto si Valencia. 

Subalit hindi basta-bastang kalaban si 
Cojuangco. Ipinagyayabang niya na sa kanya 
pa rin ang simpatya ng maraming pribadong 
may-ari ng sapi sa SMC. Signipikante pa rin 
ang hawak niyang mga bloke sa pulisya, militar 
at burukrasyang sibil. Nananatili ang bantang 
destabilisasyon mula sa kanya. Subalit masyadong 
malaking palabigasan ang SMC para pabayaan 
na lamang ng pangkating Macapagal-Arroyo kay 
Cojuangco. 

Dahil naluklok ang 
gubyernong Macapagal-Arroyo 
sa gitna ng walang kasintinding 
krisis, lubhang kumitid na 
ang mga rekursong maaaring 
paghatian nang mahinahon 
ng iba't ibang mga paksyon 
sa naghaharing uri. Makiki- “MAA á 
paglaban nang pukpukan ang ao AA 
pangkatin upang makuha nito ang mayor na mga 
pakinabang sa poder. 

Kaya mabilis itong kumikilos upang 
nyutralisahin ang pangunahing berdugo ni 
Cojuangco na si Gen. Panfilo Lacson. Binuwag 
ni Macapagal-Arroyo ang Presidential Anti- 
Organized Crime Task Force (PAOCTF) at 
nagbantang ibubunyag ang talaan ng mga krimeng 
kinasangkutan nito sa ilalim ng rehimeng Estrada. 
Tuluy-tuloy na ring inililitaw ng gubyerno 
ang ebidensyang mag-uugnay kay Lacson sa 
pagdukot at karumal-dumal na pagpatay sa public 
relations practitioner na si Salvador Dacer at sa 
kanyang drayber noong Nobyembre 2000. Ibayong 
pinatatampok ang mga kaso laban kay Lacson 
habang papalapit ang eleksyon upang hindi na muli 
itong makapwesto. 

Sa likod rin ng lahat ng ito, may nilulutong 
areglo ang gubyerno na nag-aalok kay Cojuangco 
ng 20% pag-aari ng pinagtatalunang mga sapi ng 
UCPB at SMC kapalit ng pagkopo ng rehimen ng 

nalalabing 80%. Sa kasalukuyan, matigas itong 
tinututulan ni Cojuangco. 

Samantala, habang may presyur kay Cojuangco 
hinggil sa SMC ay pumayag na si Macapagal- 
Arroyo sa ilang mas menor na kunsesyon na 
inialok ni Cojuangco tulad ng pagsasanib ng 
naghaharing Lakas-NUCD sa NPC. Kasalukuyang 
kandidato sa pagka-kongresman 
sa Pangasinan ang anak ni 
Danding na si Marcos 
Cojuangco sa ilalim ng bandila 
] ng Lakas-NPC. Nabunyag din 
kamakailan ang alyansa ng 
LC... Lakas at United Negros Alliance 

. (o UNA, partido ni Danding 
sa Negros) nang mabalita ang pamumudmod ng 
pera sa mga kandidato kapwa ng Lakas at UNA 
ni Ignacio Arroyo, bayaw ni Gloria Macapagal- 


N \ Arroyo at pinuno ng Lakas-NUCD sa Kanlurang 
Ì Kabisayaan. 


May isang antas na rin ng pakikipag-areglo 
sa kinamumuhiang mga Marcos ang rehimeng 
Macapagal-Arroyo. Si Ferdinand “Bongbong” 
Marcos Jr. ay muling tumatakbo sa pagka- 
gubernador ng Ilocos Norte sa ilalim ng bandila 
ng Lakas-Kilusang Bagong Lipunan. 

Samantala, si Gen. Angelo Reyes, dating hepe 
ng AFP sa ilalim ng rehimeng Estrada, ay pinanatili 
ni Macapagal-Arroyo sa pwesto at kalauna'y 
itinalagang kalihim sa depensa. 

Ibinalik naman kay Gen. Jose Calimlim, 
dating deputy chief of staff, hepe ng paniktik ng 
AFP at ng Presidential Security Command ang 
pamumuno sa Task Force Aduana at ang kaakibat 
nitong oportunidad para kumita nang malaki sa 
ismagling. 

Unti-unti nang nagkakahugis ang mukha ng 
kroni-ismo sa ilalim ng rehimeng Macapagal- 
Arroyo. 

Magpapatuloy at iigting pa ang mga 
kontradiksyon, paghahabol ng mga kunsesyon at 
mga aregluhan sa hanay ng iba't ibang paksyon 
ng naghaharing uri laluna't nasa proseso pa 
rin ng pagkokonsolida ang bagong naghaharing 
pangkatin. WŒ 

Mainit ang pagtanggap 
ng mamamayan sa pag-aresto 
kay Estrada 


Pahayag ni Gregorio “Ka Roger” Rosal 


ng pag-aresto at pagbi- 

langgo ngayon kay Estrada 
ay mainit na tinatanggap ng 
rebolusyonaryong kilusan at 
mamamayang Pilipino. 

Isa itong tagumpay ng 
malawak na demokratikong 
kilusang masa na hindi tumigil 
sa pagpapatalsik lamang sa 
rehimeng Estrada. Puspusan 
nitong ipinagpatuloy ang 
paggigiit ng pag-aresto, pag- 
uusig, paglilitis at pagpaparusa 
kay Estrada at sa kanyang mga 
mayor na kasapakat. Nakamit 
ang tagumpay na ito sa kabila 
ng pagsisikap ng 
ilang kampo sa 
loob ng rehimeng 
Macapagal-Arroyo 
na bigyang- 
akomodasyon si 
Estrada. 

Ginagamit 
ngayon ni Estrada 
ang lahat ng ligal 
na taktika upang mabigyan siya 
ng mga espesyal na pribilehiyo 
at konsesyon. Kailangang 
biguin ang mga ito, panatilihing 
nakapiit si Estrada at pagkaitan 

HINDI TITIGIL ANG 
MILITANTENG PAGKILOS 
NG MAMAMAYAN 
HANGGAT HINDI 
NATATAMO ANG LUBOS 
NA KATARUNGAN PARA 
SA MGA BIKTIMA NG 
KANYANG REHIMEN. 


Pambansang Tagapagsalita 


Partido Komunista ng Pilipinas 


Abril 26, 2001 


siya ng kalayaang makabwelo 
sa mga pailalim na maniobra. 
Hindi titigil ang militanteng 
pagkilos. ng 58 mamamayan 
hanggat hindi natatamo ang 
lubos na katarungan para 
sa mga biktima ng kanyang 
rehimen. 

Kailangang ilantad ang 
panlilinlang ng mga lider ng 
mga grupong pinopondohan ni 
Estrada. Ginagamit ng mga ito 
ang demagohikong panlolokong 
“mahirap laban sa mayaman” 
upang mang-upat ng kaguluhan 
sa mga lansangan. Kabigin ang 
masang biktima 
ng panlilinlang na 
ito. Importanteng 
ipakita ang mga 
krimen ni Estrada 
laban sa masang 
anakpawis, laluna 
ang ginawa nitong 
pagpapayaman sa 
sarili at pagpapatupad 
ng mga maka-imperyalista, anti- 
manggagawa at anti-magsa- 
sakang mga patakaran sa 
ekonomya. 

Gayundin, kailangang ipag- 


patuloy ng mamamayan ang 
militanteng paglaban upang 
maparusahan pandarambong at 
iba pang krimen ng iba pang 
mayor na kasapakat ni Estrada 
na kasalukuyang binibigyang- 
akomodasyon ng rehimeng 
Macapagal-Arroyo. Kailangan 
ding muling bigyang-pansin 
ang pakikibaka upang arestuhin, 
usigin at parusahan ang mga 
Marcos. 

Kaugnay nito, mahigpit na 
susubaybayan at babantayan 
ng mamamayan ang proseso ng 
pag-uusig at paglilitis hanggang 
maparusahan si Estrada at mga 
kasapakat niya. Tututulan at 
tutuligsain ng mamamayan 
ang lahat ng mga gagawing 
pakikipagkumpromiso at 
akomodasyon para palusutin ang 
mga kriminal at lapastanganin 
ang hustisyang iginigiit ng 
mamamayan. 

Kung hindi maipatutupad 
ng rehimeng Macapagal- 
Arroyo ang katarungan, 
kakamtin ito sa ilalim ng 
demokratikong pamahalaang 
bayan. 

NAGPAPATULOY ANG PANANALANTA NG PASISTANG ESTADO 


a kabila ng bukambibig nitong 

kapayapaan, nagpapatuloy ang lansa- 

kang paglabag sa mga karapatang-tao sa 
ilalim ng rehimeng Macapagal-Arroyo. Patuloy 
na namiminsala ang kontra-rebolusyonaryong 
digma sa kumpas ng mga militarista sa loob 
ng rehimen. 

Walang puknat ang mga mapanalantang 
kontra-rebolusyonaryong operasyong militar sa 
kanayunan. Nadaragdagan ang bilang ng mga 
pamilyang magsasaka na binibiktima at lalong 
pinahihirapan ng mga ito. Nagpapatuloy din ang 
malupit na pagsupil sa mga karapatan ng mga 
manggagawa. 

Ang sumusunod ay ilan sa mga naitalang kaso 
ng paglabag sa karapatang tao, sa unang isandaang 
araw ng rehimeng Macapagal-Arroyo na walang 
pinag-iba sa mga nagdaang rehimen: 

Abril. Sapilitang pagpapalikas sa daan- 
daang pamilya sa Basilan, Sulu at Tawi-tawi 
habang inilulunsad ng may 3,000 tropa 
ng AFP ang todong digma 
laban sa bandidong Abu 
Sayyaf. Ang mga paglabag 
sa mga karapatang-tao ng 
mamamayan sa mga naturang 
lugar ay hindi na napatlangan 
sapul pa nang digmain ng 
pinatalsik na rehimeng 
Estrada noong Setyembre 2000 ang mamamayang 
Moro. Pinasasahol pa ito ng pandarahas na kaakibat 
ng idineklarang todong digma ng rehimeng 
Macapagal-Arroyo laban sa bandidong Abu Sayyaf 
nitong Abril. 

Pebrero 23: Pamamaril na nakasugat at/ o 
nakapatay ng mahigit 60 inosenteng sibilyan 
sa Talipao, Sulu; pagsunog sa may 15 bahay sa 
nasabing bayan, pagsira at/ o pagnakaw sa ari- 
arian ng mga tagabaryo; pagputol ng mga puno 
ng niyog at pagsira sa iba pang pinagkukunan ng 

kabuhayan ng mamamayan. 


Sa Patikul, Sulu, 30-minutong pamamaril 
ng dalawang platun ng Scout Rangers sa 10 
bahay kung saan nasugatan ang 
tatlong sibilyan, pagdukot at 
pag-interoga kay Sabir Omar 
Habibulla na pinagbintangang 
kumakanlong sa Abu Sayyaf. 
Sapilitang ipinaaamin sa kanya 
na ang mga inosenteng sibilyang 
nasugatan sa pangyayari ay pawang mga myembro 
ng Abu Sayyaf. 

Enero 23: Walang pakundangang pamamaril 
ng 77? IB sa mga residente ng Barangay 
Tayagan, Parang, Sulu, habang tinutugis umano 
ang bandidong Abu Sayyaf. Nagresulta ito sa 
pagkamatay ng dalawang sibilyan at pagkasugat 
ng isang batang pipi. 

Abril 18 . Iligal na pagdakip ng AFP sa siyam 
na inosenteng magsasaka sa Mt. Tag-ao sa Sityo 
Agcawan, Barangay Bungsu-an, Dumarao, Capiz, 
pagpapalabas na sila ay mga Pulang mandirigma 
at pagsampa ng mga gawa-gawang kaso laban 
sa kanila. Kinabukasan, pinasinungalingan ng 
Norlito Aguirre Command ng BHB-Capiz na mga 
myembro ng BHB ang mga hinuli. 

Abril 15. Pagpatay ng isang pulis kay Ramon 
“Bong” Ternida, 20 taong gulang, tagapangulo 
ng Anakbayan at Bayan Muna coordinator sa 
Oriental Mindoro. Sinaksak si Terrida siyam na 
araw pagkatapos niyang tumulong sa pagpapalaya 
ng POW na si Maj. Noel Buan. 

Marso 31-Abril 2. Sapilitang pagpapalabas 
at pagpapahirap ng mga sundalo ng 30!” Special 
Forces at 60th IB (tropang responsable sa masaker 
sa Mawab noong 1999) sa mga kalalakihan sa Km 
28, Aliwagwag, Cateel, Davao Oriental bilang 
bulag na pagganti sa pagkamatay ng isa nilang 
katropa sa pananambang ng BHB. Ibinilad ang mga 
kalalakihan sa araw, pinagsisipa, pinagsusuntok 

at pinagpapalo ng dos por dos upang paaminin 
silang mga kasapi ng BHB. Matapos nito, 
binomba noong madaling-araw ng Abril 1 ang 
Mt. Tambayong ng Spur 2, karatig ng Km 28 at 
pinagbawalan ang mahigit 17 pamilya na lumabas 
sa kanilang mga bahay hanggang tanghali ng Abril 
2 kahit upang bumili lamang ng pagkain. 

Marso 9. Pagdukot ng mga ahente ng 
militar kay Christopher Chielo Suelo, isang 
lider ng Pagkakaisa't Ugnayan ng Magbubukid 
sa Laguna (Pumalag) bandang alas 12:30 ng 
tanghali malapit sa upisina ng National Irrigation 
Administration sa Barangay Sta.C lara Sur, Pila, 
Laguna. Malisyosong inaakusahan ng militar 
ang Pumalag na isang prenteng organisasyon 
ng BHB. 

Marso 5 at 9. Pagdemolis ng Task Force 
COPRISS (Control Prevention and Removal of 
Illegal Structures and Squatting) ng pamahalaan 
ng Quezon City at PNP sa bahay ng may 
50 pamilya sa Old Samson a 
Road. Hindi nag-alok kahit ng 
temporaryong masisilungan 
ang mga nandemolis. Nawalan 
ng matutuluyan ang mga 
pamilya. Dahil walang ibang 
mapaglagyan kundi sa tanging 
natitirang pag-aaring mga kariton, namatay sa 
tigdas ang apat na batang sina Roselyn Marabot, 
10, Roselle Marabot, 5, Rosalinda Marabot, 2, 
Jessica Catindoy, isang taon at dalawang buwan 
at isa pang bata. 

Marso 8. Pagdukot at tatlong araw na iligal 
na pagbimbin ng pitong naka-sibilyang pulis 
kina Vilma de la Cruz at Rod Viray, mga lider 
ng Bagong Alyansang Makabayan (Bayan) sa 
Bataan, bandang alas-3 ng hapon. Pinalalabas 
ni Supt. Arnold Gunacao, hepe sa paniktik ng 
Bataan-PNP na sila'y dinakip sa kasong iligal na 
pag-iingat ng armas. 

Paggamit ng water cannon at pambabatuta 
ng pulisya ng Clark Development Corporation at 
Yokohama Tire Philippines Inc. (YTPI) sa mahigit 
120 nagpipiket na manggagawa ng YTPI. Mahigit 

30 manggagawa ang nasugatan sa marahas na 
pambubuwag. Nagpiket ang mga manggagawa 
laban sa pamamalakad ng kumpanya. 

Noon ding Marso 8. Pagsuspinde sa 19 
na lider-estudyante ng UPLB, pagkandado sa 
upisina ng University Student Council matapos 
na pamunuan ang pakikibaka ng mga mag-aaral 
laban sa pagpapatalsik mula sa isang dormitoryo 
ng mga estudyante. 

Marso 6-8. Pananakot at 
pananakit ng 30! Scout Rangers 
Company sa mga residente 
ng Sityo Oblian, Barangay 
San Marcelino, General Nakar, 
Quezon, pang-iinteroga at 
sapilitang pagpapagiya sa dalawang magsasaka, 
panghahalughog at pagnanakaw sa ari-arian 
ng mga tagabaryo. Ito'y bago ilunsad ang 
nabigong rescue operation na pumatay sa bihag 
ng digma ng BHB na si P/CInsp. Abelardo 
Martin. 

Marso 1. Pananalakay at panghahalughog ng 
mga tropa ng 24" IB at Pampanga-PNP sa mga 
bahay ng pinaghihinalaang mga tagasuporta ng 
BHB sa Barangay Culabasa, Mexico, Pampanga. 
Tinakpan ng mga pasista ang kanilang mga 
pangalan at badge. 

Pebrero-Marso. Pagbara ng mga militarista 
gaya ni Gen. Renato De Villa sa itinakda na 
umanong pagpapalaya ng rehimeng Macapagal- 
Arroyo sa mga bilanggong pulitikal, tuluy- 
tuloy na pagtanggal ng mga pangalan sa 
listahan ng 1ilampung palalayain at patuloy na 
pagbimbin sa mahigit pa ring 200 detenidong 
pulitikal, kabilang na sina Leoncio Pitao 
at Lorna Baba. Gayundin, lantaran nang 
tinanggihan ng rehimen ang pagpapalaya kina 
Donato Continente at Juanito Itaas na ilang 
beses nang ginawaran ng parole. Katunayan, 
ayon sa GRP, “hindi maaaring labagin ang dati 
nang komitment ng GRP sa US” na mananatili 
sa piitan ang dalawang detenido at patuloy na 
ibinibimbin ayon sa utos ng imperyalismong 
US. 

Central Cordillera Agricultural Programme 


Pagsasamantala sa likod 


sa sa mga “tulong pangkaunlaran” 

na nanlilinlang at nagsasamantala sa 

mamamayan sa Cordillera ang Central 
Cordillera Agricultural Programme o CECAP. 
Ibayong pagkalugmok sa kahirapan ang hatid 
ng programang ito na taliwas sa sinasabi nitong 
pag-angat ng kabuhayan ng mga mamamayan. 

Ang CECAP ay bahagi ng mas malaking 
disenyo ng European Union (EU) sa pagtataguyod 
ng pang-ekonomya at pampulitikang interes nito 
sa bansa. 

Sinimulang ipatupad ang CECAP sa panahon 
ng rehimeng Aquino, nagpatuloy sa ilalim ng 
mga rehimeng Ramos at Estrada at hanggang sa 
kasalukuyang administrasyon. Pinaglaanan ito ng 
pondong inutang sa IMF-World Bank. Umabot sa 
P32 milyon ang winaldas dito ng rehimeng Aquino at 
P148.5 milyon naman ng rehimeng Ramos. Walang 
ipinakikitang hakbang ang rehimeng Macapagal- 
Arroyo upang patigilin ang mga operasyon ng mga 
anti-namamayang programang tulad nito. 

Katulad ng iba pang mga programang dala 
ng mga imperyalista, nakakonteksto ang CECAP 

ng “tulong pangkaunlaran” 


sa kontra-rebolusyunaryong programa ng 
reaksyunaryong gubyerno. Ipinatutupad 
ito bilang psywar laban sa masa at kontra- 
propaganda sa rebolusyunaryong kilusan. 
Sinisikap ng mga programang tulad ng 
CECAP na buhusan ng malamig na tubig 
& \ ang maalab na adhikain ng mamamayan 
NG para sa makabuluhang pangekonomyang- 
pagbabago. Sakop ng mga operasyon at 
proyekto nito ang mga prubinsya ng Abra, 
Ifugao, Kalinga at Mountain Province. 


Pagpapatindi ng malapyudal 
'na pagsasamantala 


Layunin ng CECAP na palaganapin at 
. paunlarin ang komersyal na agrikultura sa 
“mga komunidad ng Cordillera. Ibayo nitong 

iginagapos ang tradisyunal na agrikultura 
ng Cordillera sa ekonomyang nakabatay-sa-salapi 
(cash-based) at di maisusustine. Layunin ng CECAP 
na palitan ang mga katutubong pananim at gawing 
tambakan ng abono at pestisidyo na gawa ng mga 
imperyalistang kumpanyang Europeo ang mga 
komunidad sa Cordillera. 

Malawakang pinapalitan ng mga komersyal 
na binhi ang mga tradisyunal na palay. Bukod 
rito, isinagawa ang malawakang kumbersyon ng 
mga palayan patungong komersyal na gulayan at 
taniman ng mga prutas na nagbunga sa pagbagsak 
ng produksyon ng palay. 

Ginamit ding lunsaran ng eksperimento ng 
mga bagong binhi na galing sa Ireland at Germany 
ang Cordillera upang iiwas sa masasamang resulta 
ang mga pananim sa Europa. Nagpalaganap ito 
ng sakit at peste sa Benguet, Ifugao at Mountain 
Province at nagresulta sa pagkawasak ng mga lokal 
na pananim at sa pagkalugi ng mga magsasaka. 


Inilalatag ng CECAP ang isang sistemang 
pampinansya sa kanayunan, network ng mga 
grupo sa produksyon at network ng pamilihan 


13 


na binubuo ng mga lokal na 
komersyante at mga piling 
kooperatiba. 

Ang mga koopera- 
tibang itinatatag ng CECAP 
sa mga baryo ay ipinaiilalim 
lahat sa itinatayo rin nitong 


Ibayong 
iginagapos ng 
CECAP ang 
tradisyunal na 
agrikultura ng 
Cordillera sa 


ekonomyang mga mother cooperative 
nakabatay-sa- mula antas bayan hanggang 
salapi (cash- antas prubinsya. Hinihimok 
based) atdi din nitong magpailalim 


maisusustine. sa kanilang mga mother 
cooperative ang mga 
nadadatnan nilang kooperatiba sa baryo. Bilang 
pang-akit, pinauutang nila ang mga binubuo at 
iniimbitang kooperatiba sa baryo. Obligadong 
sa mga mother cooperative lamang ng CECAP 
bumili ang hawak nilang mga kooperatiba ng mga 
produkto, sa presyong idinidikta ng CECAP. 

Bumubuo rin ang CECAP ng mga savings 
and loan group (SLG) na bawat isa ay may lima 
hanggang 10 kasapi. Nakapaloob ang mga SLG 
sa kooperatiba ng CECAP sa baryo kung saan 
idinedeposito ang perang inihulog ng mga kasapi at 
kung saan din sila humihiram ng pera. Pang-akit ng 
SLG sa mga mamamayan ng Cordillera na maaari 
raw makahiram ang mga myembro ng doble ng 
halagang naimpok nila rito. 

Obligadong maghulog ng P50 bilang butaw 
at ng regular na impok na P5-20 kada linggo ang 
kasapian ng mga grupong ito. Kapag umutang ang 
isang myembro, 15% ang kaagad na kinakaltas 
dito para sa taunang interes, bayad-serbisyo at 
sa “pondong pang-emergency”. Kung tutuusin, 30% 
ang interes dahil karaniwa’y kalahati ng inuutang 
na halaga ng bawat myembro ay perang nauna na 
niyang naihulog sa SLG. Dagdag pa rito ang 2% 
buwanang multa sa mga hindi kaagad makapagbayad 
ng amortisasyon. Kailangang bayaran ang utang sa 
loob ng 50 linggo. Kolateral ng mga myembro sa 
pag-utang ng kapital sa kooperatiba ang kanilang 
mga pananim. 

Kapag nabuwag ang SLG, magiging pag-aari 
na ng CECAP at ng kooperatiba ang kabuuang 
naimpok na “pondong pang-emergency” ng mga 
kasapi. 

Upang matiyak na makakamal ng CECAP 

ang tubo sa perang galing sa mga SLG, ginawa 
nilang utang ng buong grupo ang utang ng bawat 
kasapi. Kapag lumampas sa tatlong buwan na hindi 
nababayaran ng kasapi ang kanyang utang, ibabawas 
ito sa “pondong pang-emergency” ng SLG. Kung 
kulang ang pondong ito para sa utang, ibabawas 
sa kabuuang naimpok ng grupo ang utang ng isa. 
Nagdudulot ito ng mga alitan sa hanay ng mga 
myembro. 

Maliban sa SLG, itinayo rin ang mga grupo 
sa produksyon. Kinundisyon ang mga kasapi nito 
na magtanim ng mga ipinasok na komersyal na 
pananim at inobliga silang gumamit ng mga itinakda 
ng CECAP na komersyal na abono at pestisidyo. 


Malawakang korupsyon 


Isang pangunahing pinanggagalingan ng 
korupsyon sa CECAP ay ang malaking komisyon 
ng mga tagapangasiwa nito sa pagbebenta ng mga 
komersyal na abono at pestisidyo sa mga komunidad 
kasabay ng pagpapasok nila ng mga bagong binhi. 
Isa pa ang malaking tubo sa pagsusuplay ng 
mga bilihin sa hawak nilang mga kooperatiba sa 
pamamagitan ng mga mother cooperative. Kapag 
nagpapasok sila ng mga proyekto sa pag-aalaga ng 
mga hayop, tulad ng manok at kambing, inoobliga 
rin nilang tumanggap ang mamamayan ng ayudang 
teknikal mula sa CECAP. May nakalaang pondo 
para sa ayudang teknikal subalit sinisingil pa rin 
ang mga nakatatanggap ng gayong tulong dahil 
madalas na kinukupit ng mga nangangasiwa ang 
nakalaang pondo. 


Batbat din ng korupsyon ang konstruksyon ng 
mga imprastrukturang itinatayo ng CECAP sa 
mga baryo, tulad ng ilang foot bridges at farm-to- 
market roads, loading platforms, trading stations, 
at mga istruktura para sa pagsasalansan ng mga 
produkto (baggage decks) sa tabi ng mga kalsada. 
Walang ibinibigay na sahod at pagkain sa masang 
naghahakot ng mga materyales papasok sa mga 
mabundok na lugar at nagtatrabaho sa mga 
proyektong imprastruktura. Ito'y sa kabila ng 
malaking badyet na nakalaan para rito. Ang mga 
diumano'y nagastos dito ay isinasama pa rin sa 
mga pampinansyang report ng mga nangangasiwa 
sa CECAP. > 

< Malaganap ang pagnanakaw 
ng mga nangangasiwa sa CECAP sa 
mga materyales sa konstruksyon at ang 
pangungupit sa pamimili ng mga ito. 
Halimbawa, ang presyo ng semento 
ay pinapatungan ng P30 bawat bag sa 
tinatagurian na ng mga tindahan ng 
hardware na “CECAP pricing”. Talo 
pa nito nang tatlong ulit ang tinatawag 
nilang “DPWH pricing” na P10 
patong sa bawat bag ng semento. 
Hindi rin iilang burukrata ang 
nakikinabang sa pagkamal ng pondo 
mula sa mga proyekto ng CECAP sa 
pamamagitan ng pakikipagsabwatan 
at mga maniobra. 


Labanan ang CECAP at iba pang 
katulad na programa! 

Panlilinlang, higit na pagpapa- 
tindi ng pagsasamantalang mala- 
pyudal, pagkakasira ng balansyado 
at agrikulturang kayang isustine 
(sustainable agriculture) ng mga 
mamamayan sa Cordillera at pangu- 
ngurakot ng mga tagapangasiwa ang 
pangunahing maaasahan ng mga 
magsasaka sa Cordillera mula sa 
CECAP. Dapat puspusang ilantad na 
ang tunay na layunin ng CECAP ay 
hindi ang pag-angat ng kabuhayan ng 


Bihag ng digma, 
pinalaya ng BHB 


igtas at maayos na pinalaya ng Bagong Hukbong 

Bayan ang bihag ng digma na si Army Maj. Noel 
Buan noong Abril 6 sa Mansalay, Oriental Mindoro. 

Si Buan ay inaresto ng BHB noong Hulyo 7, 1999 
sa Lucena, Quezon nang siya'y pangalawang upisyal sa 
paniktik o AC2 ng Southern Luzon Command. Noong 9 


mga mamamayan sa Cordillera kundi 
ang pagtataguyod sa interes ng mga imperyalista 
sa Europe. 

Sa harap ng pagsasamantala at panloloko nito at 
ng iba pang programang tulad ng Cordillera Highland 
Agricultural Resource Management (CHARM) at 
Comprehensive and Integrated Delivery of Social 
Services (CIDSS), nararapat lamang na palakasin ng 
mamamayan sa Cordillera ang kanilang pagkakaisa 
at pataasin ang kanilang militansya upang epektibong 
malabanan ang mga ito. 

Kailangang ipagpatuloy at palawakin ang mga 
nasimulan nang pakikibaka ng mamamayan sa 
ilang lugar sa Cordillera laban sa mga programang 
nabanggit. 

Nararapat na ilantad ang pakikipagsabwatan 

sa mga pasimuno ng mga programang ito 
ng malalaking burgesyang kumprador at ng 
reaksyunaryong gubyerno sa pamamagitan ng mga 
ahensya nito. Kailangan ding ilantad ang korupsyon 
sa mga operasyon nito pati na ang masasamang 
epekto sa kalikasan at kalusugan ng mga abono at 
pestisidyong ipinapasok ng mga ito sa bansa. 
Habang nananatili ang bulok na naghaharing 
sistema, patuloy na magsusulputan ang mga 
programang anti-mamamayan. Walang ibang tunay 
na kakalag sa pagkagapos ng mamamayan sa pang- 
aapi at pagsasamantala kundi ang pagkakamit 
ng mga saligang pagbabagong pangekonomya at 
pampulitika sa pamamagitan ng paglulunsad ng 
demokratikong rebolusyong bayan. 

< Oktubre, 1999, dinakip ng Melito Glor Command (MGC) si Buan 
sa kasong aktibong partisipasyon sa mga kontra-rebolusyonaryong 
kampanya at operasyon ng reaksyunaryong AFP at sa mga krimeng 
kaakibat nito. 

Ipinasya siyang palayain bilang makataong hakbangin at sa harap 
ng kahilingan ng Humanitarian and Peace Mission, mga kamag-anak 
ni Buan at iba pang grupo at personahe. Ito ay mahusay na paggamit 
ng pampulitikang kapangyarihan at awtoridad ng demokratikong 
gubyernong bayan. Isa rin itong hakbang na nagpapakita ng sinseridad ng 
rebolusyonaryong kilusan sa pagpasok sa usapang pangkapayapaan. 


NoonNG ABRIL 6, IPINASA NG MGC sı Buan sa International Committee 
of the Red Cross at mga kinatawan ng Humanitarian and Peace 
Mission, Public Interest Law Center at GRP Negotiating Panel . 
Magkakapit-bisig, tinungo nila, kasama sina Kasamang Gregorio “Ka 
Roger” Rosal, tagapagsalita ng Partido at Kasamang Tirso “Ka Bart” 
Alcantara, tagapagsalita ng MGC, ang pinaghihintayan ng pamilya't 
mga kamag-anak ng bihag ng digma. 

Pagkatapos nito, nagpahayag ng kagalakan si Sen. Loren Legarda, 
myembro ng peace mission, sa matagumpay na pagpapalaya kay Buan. 
Si Buan naman at ang kanyang pamilya ay nagpasalamat sa lahat ng 
nag-asikaso sa pagpapalaya sa kanya. 

Ipinahayag naman ni Ka Roger at ng iba pang lider ng Partido 
at rebolusyonaryong kilusan, na mainam din kung palalayain na 
ng rehimeng Macapagal-Arroyo ang mga bilanggong pulitikal na 
nananatiling nakapiit sa iba't ibang dako ng bansa. 

Nagpaabot ng pagbati ang National Democratic Front of the 
Philippines sa pamamagitan nina Kasamang Luis Jalandoni at Jose 
Maria Sison sa Partido, Hukbo at lahat ng iba pang grupong imbwelto 
sa pagpapalaya. Anila, ang pagpapalaya kay Buan ay dagdag na patunay 
sa status of belligerency ng rebolusyonaryong kilusan. Sa loob ng 22 
buwan ay napatunayan nito ang kakayahang mangalaga ng bihag ng 
digma, tratuhin siya nang makatao at igalang ang karapatang-tao niya. 
Umaasa rin silang ibayong huhusay 
ang kundisyon para sa muling pag- 
bubukas ng usapang pangkapayapaan 
sa pagitan ng GRP at NDFP. 


Sa loob ng 22 buwan 
ay napatunayan NG 
rebolusyonaryong 
kilusan ang 
kakayahang manga- 
laga ng bihag ng 
digma, tratuhin siya 
nang makatao at iga- 
lang ang karapatang- 
tao niya. 


NAGTAYO NG TSEKPOYNT ANG MGC- 
BHB upang tiyakin ang maayos na 
pagpasa kay Buan sa kanyang mga 
kapamilya. 

Naglabas din ang MGC-BHB 
ng mga pass para sa mga kagawad 
ng midya at iba pang personahe 
na lumahok sa okasyon ng pagpa- 
palaya. 

Mga paglabag sa 
SOMO at SOPO 


BILANG KUNDISYON PARA SA 
MAAYOS NA PAGPAPALAYA 
sa bihag ng digma na si 
Maj. Noel Buan, idineklara 
ng GRP ang suspension 
of offensive military 
operations (SOMO) at 
suspension of offensive 
police operations (SOPO) 
para na rin sa ligtas na 
pagkalas ng custodial force 
ng BHB. 

Subalit ayon sa paha- 
yag ni Ka Bart noong 
Marso 26, lansakan pa ring 
nilabag ng AFP at PNP 
ang kanilang sariling mga 
SOMO at SOPO. Ani Ka 
Bart, “Hindi pa rin natuto 
ang militar at pulis sa 
bigong rescue operation 
sa Gen. Nakar, Quezon na 
pumatay sa bihag ng digma 
na si P/CInsp. Abelardo 
Martin. 

Noong Marso 19 at 
23, naglunsad ng mga 
operasyon at roving 
checkpoints ang Special 
Action Force sa mga bayan 
ng Roxas at Victoria, 
Oriental Mindoro. Hang- 
gang matapos ang Marso 
ay nagpapatuloy pa rin ang 
mga operasyong militar 
sa mga bayan ng Roxas, 
Mansalay at Bulalacao. 

Sa Batulao, Batangas, 
naglunsad ng mga operas- 
yong  pangkombat at 
paniktik ang Philippine 
Marines noong Marso B 

19. Naglunsad rin ng 
pinagsanib na operasyon 
ang militar at PNP sa 
bayan ng Lobo noong 
Marso 6. Tuluy-tuloy 
pa rin ang operasyong 
militar sa Nasugbu. 

Ayon pa sa paha- 
yag, aktibo rin ang 
76 IB sa bayan ng 
Macalelon at iba pang 
bahagi ng Timog Quezon 
mula Marso 17-19. Sa 
mga bayan naman ng 
Lopez, Sariaya, Mauban 
at Unisan ay hindi pa rin 
itinigil ng militar ang 
pag-ooperasyon. 

Dahil sa lantarang 
paglabag ng AFP at 
PNP sa idineklara nilang 
SOMO at SOPO laluna 
noong Marso, iginiit 
ng PKP/BHB/NDFP na 
tiyakin ng rehimeng 
Macapagal-Arroyo ang 
sumusunod: 

a. Pananatili sa 
baraks ng lahat ng SAF 
ng PNP sa Bulalacao, 
Oriental Mindoro, San 
Mariano, Roxas, San 
Antonio at Cagulong, 
Mansalay, 

b. Pagtanggal ng 
lahat ng tsekpoynt ng 
mga yunit ng RSAF 
mula Puerto Galera 
hanggang Bulalacao 

k. Pagpapanatili sa 
Calapan o Maynila ng 
lahat ng elemento ng 
Military Intelligence 
Tactical Unit (MITU) 
ng AFP sa Mindoro 
Oriental. 

ce MGA BALITA NG PAKIKIBAKA 


a Kato CELL SITE SA DANAO, 
5 INATAKE NG BHB 
Inatake ng mga 
Pulang mandirigma 
ang cell site ng Smart Telecom- 
munications sa Barangay Looc, 
Danao City nitong Abril 21. Ayon sa 
isang liham mula kay Hans Agricola, 
upisyal sa impormasyon ng National 
Democratic Front , binomba ng apat- 
kataong tim ng Jovito Plaza Brigade 
ang gwardyahan ng cellsite bilang 
parusa sa Smart sa di pagbayad ng 
rebolusyonaryong buwis. 


STA. TERESITA FARM, 
SINALAKAY NG BHB 
Matagumpay na sinalakay 
nitong Abril 20 ng mga Pulang 
mandirigma ng Bagong Hukbong 
Bayan ang Sta. Teresita Farm sa 
Tagkawayan, Quezon. Sa naturang 
reyd, nasamsam ng laking-iskwad na 
grupo ng BHB ang tatlong matataas 
na kalibreng armas at dalawang 
ICOM na radyo. 


CAFGU, PINARUSAHAN 

Pinarusahan ng BHB si 
Ezequiel Pimentel, 44, sa Maddela, 
Quirino noong Abril 16. Isa siyang 
pusakal na myembro ng Citizens 
Armed Forces Geographical Unit 
at may mga kaso ng pang-aabuso 
laban sa mamamayan. 


ABUSADONG UPISYAL 

NG PNP-CPD, GINAWARAN 
NG REBOLUSYONARYONG HUSTISYA 

Ginawaran ng Melito Glor 
Command (MGC) ng BHB-Timog 
Katagalugan ng parusang kamatayan 
si Chief Insp. Marcelo Velasco, 
upisyal ng Central Police District 
ng Quezon City noong Abril 11. 
Pinarusahan si Velasco sa Tandang 


Sora, lunsod ng Quezon, bandang 
alas-syete ng gabi. 

Ayon sa isang pahayag ni Tirso 
“Ka Bart” Alcantara, tagapagsalita 
ng MGC, pinarusahan ng BHB si 
Velasco dahil sa mahabang listahan 
ng kanyang mga krimen at pang- 
aabuso laban sa mamamayan. Tugon 
din aniya ito sa daing ng maraming 
pamilya sa Tandang Sora na binik- 
tima ni Velasco. 

Kabilang sa mga krimeng 
binanggit ang paggahasa at pam- 
bubugbog sa ilang kababaihan. Bina- 
bantaan din ni Velasco ng kamatayan 
ang mga tao sa kanyang paligid. 
Hinahamon niya ng laban ang kan- 
yang mga kapitbahay o di kaya'y 
walang pakundangang namamaril. 
Mangangamkam din ng lupa si 
Velasco. Bukod rito, protektor si 
Velasco ng sindikatong nagbebenta 
ng bawal na gamot. 

Sa kaugnay na balita, pinarusa- 
han din ng BHB ang hepe ng pulis 
ng Surigao City na si Senior Supt. 
Alberto Olario nitong Abril 23 sa 
Jabonga, Agusan del Norte. 


TATLONG SUNDALO, SUGATAN 

SA PAGTAMBANG NG BHB 

Tatlong sundalo ang sugatan sa 
pagtambang na inilunsad ng BHB sa 
Cateel, Davao del Sur. Nagsasagawa 
ng combat patrol ang mga sundalo 
nang ambusin ng mga Pulang man- 
dirigma sa baryo ng Aliwagwag 
noong Abril 1. 


MANERO, PARURUSAHAN 
NG BHB 
Idineklara ng Magtanggol 
Roque Command ng BHB nitong 
unang linggo ng Abril na aarestuhin, 
lilitisin at parurusahan nito si Nor- 
berto Manero, pusakal na anti-komu 

1985. 

Sa isang pahayag, sinabi ng 
naturang kumand ng BHB na 
hindi nito ipapasa si Manero sa 
mga pulis at militar sakaling ito'y 
madakip. Anila, aarestuhin nila si 
Manero at hahayaang ang masa 
ang magparusa sa kanya. 

Lumabas ang pahayag mata- 
pos pinatakas si Manero mula 
sa pagkakakulong noong Marso 
22. 


nistang kultista na 
pumatay kay Fr. 
Tulio Favali noong 


BARANGAY KAPITAN, 
PINARUSAHAN 

Ginawaran ng BHB ng rebo- 
lusyonaryong hustisya si Rodrigo 
Jandayan, barangay kapitan ng 
Barangay Tanod, Anda, Bohol 
noong Marso 25. 

Ayon kay Silvino Clamucha, 
tagapagsalita ng National Democ- 
ratic Front sa Gitnang Kabisayaan, 
si Jandayan ay pinarusahan ng 
kamatayan dahil sa mga krimen 
niya laban sa rebolusyonaryong 
kilusan. Ani Kasamang Cla- 
mucha, nagsilbing espiya ng mili- 
tar si Jandayan. May mga kaso 
rin siya ng pang-aabuso laban sa 
mga magsasaka at tagasuporta ng 
rebolusyonaryong kilusan. 


PUSAKAL NA ASENDERO SA 
LEYTE, PINARUSAHAN 
Sinunog ng mga Pulang mandir- 
igma noong Marso 24 ang trak 
na pag-aari ni Manuel Torres, 
isang kilalang asendero sa Ormoc, 
Leyte. Ito'y matapos magmatigas 
si Torres na di magbayad ng rebo- 

lusyonaryong buwis. 
Ang sinunog ng Reynaldo 

MGA BALITA NG PAKIKIBAKA 


Jorial Command na trak ay nag- 
kakahalaga ng P350,000. Isina- 
gawa ito sa tubuhan ni Torres 
sa Sityo Sumangga, Barangay 
Campo Lopez. Hindi sinaktan ng 
mga gerilya ang drayber ng trak, 
bagkus ay pinababa lamang ito 
bago sindihan ang sasakyan. 


PAGPARUSA SA KAIBIGAN 
NI IMEE MARCOS, INAKO NG BHB 

Sa isang pahayag nitong 
Abril, inako ng Bagong Hukbong 
Bayan ang pagtambang at 
pagpaparusa kay Celsar Bendigo 
at sa dalawa niyang goons sa 
Barangay Wagie, Leyte noong 
Oktuber 19, 2000. Si Bendigo ay 
isang negosyante at malapit na 
kaibigan ni Cong. Imee Marcos. 

Ayon kay Ka Dadong 
Malaaya, tagapagsalita ng Mt. 
Andewin Command ng BHB- 
Northern Leyte, pinarusahan si 
Bendigo at kanyang mga kasa- 
mahan dahil sa kanilang mga 
krimen laban sa mga magsasaka. 
Kabilang dito ang pagpapalayas sa 
mahigit 40 pamilya mula sa isang 
90-ektaryang lupa, ang pagpatay 
sa mga magsasaka at pamamaril 
sa mga komunidad-magsasaka. 

Nasamsam ng BHB mula sa 
sasakyan ni Bendigo ang isang 
.45, isang shotgun, 1,000 bala 
ng armalayt at mga kagamitang 
pangmilitar. 

Ipinagpaumanhin ng BHB 
ang hindi kagyat na pag-ako at 
pagpapaliwanag hinggil sa pagpa- 
parusa na nagresulta sa pagbaling 
ng sisi sa inosenteng mamamayan. 
Ipinanawagan ni Ka Dadong 
sa mga pulis na itigil na ang 
paghabol sa mga pinaghihina- 


laang sibilyan. Hinikayat din 
niya ang mga biktima ng pang- 
aabuso ng pamilyang Bendigo 
na magsampa ng mga kaso laban 
rito. 


PANAWAGAN NG GRP PARA SA 
“MUTUAL CEASEFIRE”, 
TINANGGIHAN NG NDFP 

“Dapat munang harapin ng 
negosasyong pangkapayapaan 
sa pagitan ng GRP at NDFP ang 
mga ugat ng digmaang sibil bago 
magkaroon ng katapusan ang 
armadong labanan,” ani Kasa- 
mang Jose Maria Sison, chief 
political consultant ng NDFP 
sa isang pahayag hinggil sa pag- 
tanggi ng rebolusyonaryong kilu- 
san sa “indefinite nationwide 
mutual ceasefire” na iginigiit ng 
rehimeng Macapagal-Arroyo. 

Ayon kay Kasamang Joma, 
anumang indefinite nationwide 
mutual ceasefire bago magkaroon 
ng mga komprehensibong kasun- 
duan sa mga panlipunan, pang- 
ekonomya at pampulitikang pag- 
babago ay katumbas ng pasipi- 
kasyon o pagpapasuko sa rebo- 
lusyonaryong kilusan. 

“Napakalaki ng pagkakaiba 
sa pagitan ng pasipikasyon at ng 
pakikibaka para sa makatarungan 
at pangmatagalang kapayapaan 
sa pamamagitan ng pagharap sa 
mga ugat ng digmaang sibil sa 
pamamagitan ng negosasyong 
pangkapayapaan,” sabi pa ni 
Ka Joma. Aniya, mapasasang- 
ayon lamang ng GRP ang NDFP 
sa indefinite nationwide mutual 
ceasefire kung kikilanlin ng GRP 
ang pampulitikang awtoridad at 
teritoryo ng demokratikong guby- 
ernong bayan. Subalit, sa tingin 

À PP niya aniya ay hindi 
A papayag sa ganito 
j ang GRP. 


Bilang pagtatapos, ipina- 
hayag ni Ka Joma na sasapat na sa 
ngayon ang mga mutual ceasefire 
na may partikular na layunin at 
saklaw, oras at lugar gaya ng ligtas 
at maayos na pagpapalaya ng 
mga bihag ng digma, pagtawid ng 
mga kaswalti sa lugar ng labanan, 
paglunsad ng mga manggagawang 
pangkalusugan ng bawat panig ng 
mga kampanyang pangkalinisan, 
pangkalusugan at anti-epidemya, 
at pagdiwang ng Pasko at bagong 
taon. 


MGA KAGAWAD NG NDF PEACE 
PANEL, BUMISITA SA PILIPINAS 

Mula sa The Hague, Nether- 
lands, dumating noong Abril 8 
sina Kasamang Luis Jalandoni, 
pinuno ng peace panel ng National 
Democratic Front of the Phil- 
ippines, si Kasamang Antonio 
Zumel, senior adviser ng NDF 
panel, at mga kagawad ng NDF 
peace panel na sina Connie 
Ledesma at Ruth de Leon. 

Narito sa bansa ang mga 
kagawad ng peace panel upang 
makipagkonsultahan sa mga 
kasama mula sa iba’t ibang 
panig ng bansa. Bahagi ito ng 
paghahanda para sa nakatak- 
dang usapang pangkapayapaan 
sa pagitan ng Gubyerno ng 
Republika ng Pilipinas at NDFP 
sa Abril 27. 

Kabilang sa itineraryo ng 
peace panel ang pagdalaw sa mga 
bilanggong pulitikal nitong Abril 
19 at ang pagdalo sa kumperen- 
syang pangkapayapaang idinaos 
nitong Abril 18. Ang naturang 

kumperensya ay may temang 
“Solidarity for a Just and Lasting 
Peace”. Inisponsor ito ng Catholic 
Bishops Conference of the Philip- 
pines at ng National Council of 
Churches in the Philippines. 

Bukod sa mga myembro ng 
peace panel ng NDFP, dumalo 
rin dito ang peace panel ng GRP 
at ang iba pang mga personahe 
at grupo mula sa loob at labas 
ng bansa. 

Dito, ihinapag ng NDFP ang 
mga iginigiit nito sa rehimeng 
Macapagal-Arroyo, kabilang ang 
kagyat na pagpapalaya sa lahat 
ng bilanggong pulitikal at ang 
pagbuwag sa patakarang kontrak- 
twalisasyon sa hanay ng paggawa. 
Ipinanawagan din ng NDFP ang 
pagpapataas ng sahod ng mga 
manggagawa. 


“KALBARYO NG MAMAMAYAN”, 

INILUNSAD SA LAGUNA 

Inilunsad ng may 250 mag- 
sasaka, mangingisda, marali- 
tang-lunsod, taong-simbahan at 
iba pang militanteng grupo sa 
Bay, Laguna, ang “Kalbaryo 
ng Mamamayan sa Panahon ni 
Gloria” caravan na nagsimula 
noong Abril 12. Tumungong May- 
nila mula Calamba ang caravan at 
bumalik sa Sta. Cruz, Laguna. 

Sa caravan, hinamon ng iba't 
ibang sektor mula sa Timog Kata- 
galugan si Gloria Macapagal- 
Arroyo, gayundin si Jaime Car- 
dinal Sin. Anila, dapat daw ay 
pumanig na ang mga ito sa mga 
magsasakang ipinaglalaban ang 
kanilang karapatan sa lupa, mga 
ilog at mga rekursong dagat, 
laban sa malalaking burgesya- 
kumprador at asenderong patuloy 


na yumayaman sa kapinsalaan ng 
mga naghihirap na pesante. 

Ayon sa Katipunan ng mga 
Samahang Magbubukid ng Timog 
Katagalugan (Kasama-TK), ang 
mga pamilyang gaya ng mga 
Ayala, Zobel, Roxas, Yulo, Locsin, 
Cojuangco, Puyat at Sy ay nag- 
papasasa samantalang ang mga 
magsasaka ay nananatiling walang 
lupa, binabarat sa presyo ng kani- 
lang mga produkto habang tuluy- 
tuloy ang implasyon, at iniipit ng 
mga kontra-magsasakang pataka- 
ran gaya ng ng globalisasyon, 
Fisheries Code, Mining Act at 
Agricultural Fisheries Moderniza- 
tion Act. 


MILITANTENG CARAVAN 
NA ANTI-ESTRADA, INILUNSAD 

Militanteng inilunsad ng 
malawak na nagkakaisang prente 
na kinabilangan ng Bayan Muna, 
Council for Philippine Affairs 
(Copa) at iba pang mga grupo't 
organisasyon ang isang caravan 
nitong Abril 3. Nilayon ng cara- 
van na iprotesta ang pagbalam sa 
pag-usig sa pinatalsik na si Joseph 
Estrada. 

Mula Maynila hanggang 
Baguio, itinambol ng 
400-kataong caravan ang kagyat 
na pag-usig kay Estrada. Sa araw 
ding iyon, dalawang petisyon ni 
Estrada ang ibinasura na ng Korte 
Suprema. Ang unang petisyon 
ay humihiling na muling isaa- 
lang-alang ang desisyon ng korte 
na nagpwesto kay Macapagal- 
Arroyo sa pagkapangulo. Hini- 
hingi naman ng pangalawang 
petisyon na ilibre na si Estrada 
mula sa anumang kasong krimi- 
nal. 

SA MAGKAKAHIWA- 
LAY NA insidente, umaabot na sa 
anim na alkalde at/o kandidato 
para sa pagka-alkalde na may 
mga krimen laban sa mamamayan 
at rebolusyonaryong kilusan ang 
pinarusahan ng BHB. Ipinahayag 
ng Alfredo Cesar Command 
(ACC) ng BHB-Ilocos Sur nitong 
Abril 20, 2001 na si Teodoro 
Hernaez, alkalde ng Sta. Lucia, 
kasama ang tatlo niyang mga 
badigard na pulis, ay pinarusahan 
ng isang isparo yunit ng BHB 
dahil sa kanyang pagiging 
kronikong anti-mamamayan at 
kontra-rebolusyonaryo. Kinumpiska 
ng BHB mula sa kanila ang isang 
ripleng M14, isang 9mm at isang 
A5. 

Ayon sa koresponsal ng 
ACC sa AB, ang pagpaparusa 
kay Hernaez noong Abril 18 
ng gabi ay pagkamit ng 
katarungan para sa mamamayan 
ng Sta. Lucia na matagal nang 
nagdurusa sa ilalim ng kanyang 
pamumuno. Anang ACC, si 
Hernaez ay isang despotikong 
panginoong maylupa at warlord. 
Aktibo siyang nakikipag- 
sabwatan sa mga lokal na 
upisyal at sa AFP at PNP upang 
ipahamak, ilikida at/ o pasukuin 
ang BHB at rebolusyonaryong 
mamamayan ng Sta. Lucia. 
Sinupil niya ang pag-oorganisa 
at pagkilos ng mga magsasakang 
nakikipaglaban para sa kanilang 
mga karapatan. 

Sinabi ng ACC na 
kamuhi-muhi ang pyudal na 
pagsasamantala ng pamilyang 


20 


Hernaez sa mga kasama. 
“Hinuhuthot nila ang hanggang 
75% ng ani ng mga kasama bilang 
upa. Kumokopo sila ng higanteng 
tubo mula sa usura at namimiga 
ng tributo sa mga kasama sa 
anyo ng gulay, prutas at di-bayad 
na paggawa,’ paliwanag ng 
ACC. Bukod rito'y binabarat 
pa umano at inaagawan ng 
pamilyang Hernaez ng lupa ang 
mga magsasaka. 

Dagdag pa ng ACC, ginamit 
ni Hernaez ang kanyang pagiging 
alkalde upang payamanin ang 
kanyang sarili, pamilya, mga 
kaibigan at upang magkonsolida 
ng pampulitikang kapangyarihan. 
Pasimuno siya sa mga kriminal na 
aktibidad at malaking protektor 
ng prostitusyon, droga, jueteng 
at iba pa. 

Pagtatapos ng ACC, maa- 
aring matanda na si Hernaez 
subalit hindi na matitiis pa ng 
mamamayan ang isa pang araw 
sa kanyang kasuka-suka at sakim 
na buhay at pamumuno. 

Sa kaugnay na balita, 
pinarusahan ng BHB si Oscar 
Turralba, kandidato sa pagka- 
alkalde sa La Paz, Agusan del 
Sur nitong Abril 21, 11:45 n. u. 
Pinarusahan si Turralba dahil sa 
kanyang mga kontra-mamamayan 
at kontra-rebolusyonaryong akti- 
bidad. 

Si Turralba ay pangalawa 
na sa mga kandidato sa pagka- 
alkalde na ginawaran ng BHB 
ng rebolusyonaryong hustisya 
sa Agusan. Nito namang Abril 
17, bandang 11:30 ng gabi, 

pinarusahan ng BHB ang alkalde 
ng Bayugan, Agusan del Sur na 
si Lope Asis. 

Sa isang pahayag sa 
himpapawid, inilahad ng Nicolas 
Monteverde Command ng BHB- 
Hilagang Mindanao na si Asis 
ay pinarusahan sapagkat ito ay 
isang pusakal na druglord at gun 
smuggler. 

Sa Kabikulan, tatlong 
kandidato para sa lokal na 
pamahalaan ang ginawaran ng 
rebolusyonaryong hustisya. 
Nitong Abril 20, bandang 9:30 
n. g., pinarusahan ng Romulo 
Jallores Command ng BHB si Dr. 
Florencio Muñoz, kandidato sa 
pagka-alkalde ng Camalig, Albay 
sa ilalim ng Lakas-NUCD. Si 
Muñoz ay muiling kumakandidato 
matapos siyang halinhan ng 
kanyang asawa sa 25-taong 
pagka-alkalde. ng Camalig. 
Pinarusahan siya ng Hukbo 
dahil pinakamasugid niyang 
sinuportahan ang pagpapatayo 
ng kontra-mamamayang planta 
ng semento sa Palanog, Albay, sa 
kabila ng aktibong paglaban dito 
ng mamamayan. 

Nitong Abril 19, isang 
kandidato sa pagka-bokal ng 
Camarines Norte ang ginawaran 
din ng parusang kamatayan 
dahil sa kanyang mga kontra- 
rebolusyonaryong aktibidad. Si 
Felix Frayna naman, pusakal na 
kontra-mamamayang kandidato 
sa pagka-alkalde ng Sta. 
Magdalena, Sorsogon, ay 
pinarusahan ng BHB nitong 
Abril 4. 

